CELEX: 62015CN0074
Language: sk
Date: 2015-02-18 00:00:00
Title: Vec C-74/15: Návrh na začatie prejudiciálneho konania, ktorý podala Curtea de Apel Oradea (Rumunsko) 18. februára 2015 – Dumitru Tarcău, Ileana Tarcău/Banca Comercială Intesa Sanpaolo România SA – Sucursala Baia Mare a iní

26.5.2015   
            
            
               SK
            
            
               Úradný vestník Európskej únie
            
            
               C 171/14
            
         Návrh na začatie prejudiciálneho konania, ktorý podala Curtea de Apel Oradea (Rumunsko) 18. februára 2015 – Dumitru Tarcău, Ileana Tarcău/Banca Comercială Intesa Sanpaolo România SA – Sucursala Baia Mare a iní
   (Vec C-74/15)
   (2015/C 171/16)
   Jazyk konania: rumunčina
   
      Vnútroštátny súd, ktorý podal návrh na začatie prejudiciálneho konania
   
   Curtea de Apel Oradea
   
      Účastníci konania pred vnútroštátnym súdom
   
   
      Odvolatelia: Dumitru Tarcău, Ileana Tarcău
   
      Odporkyne: Banca Comercială Intesa Sanpaolo România SA – Sucursala Baia Mare, Banca Comercială Intesa Sanpaolo România SA Arad, Cristian Nicolae Tarcău, Corina Tarcău, SC Magenta zastúpená likvidátorom Pareto Grup IPURL, SC Crisco SRL zastúpená osobitným správcom konkurznej podstaty CII Renata Moldovan, SC Crisco SRL zastúpená osobitným správcom Cristian Tarcău
   
      Prejudiciálne otázky
   
   
               1.
            
            
               Má sa článok 2 písm. b) smernice 93/13/EHS (1), pokiaľ ide o vymedzenie pojmu „spotrebiteľ“, vykladať tak, že tento pojem zahŕňa, alebo naopak vylučuje, fyzické osoby, ktoré podpísali ako ručitelia dodatky a akcesorické zmluvy (zmluvy o ručení, alebo zmluvy o zabezpečení záväzku nehnuteľnosťou) k zmluve o úvere uzatvorenej obchodnou spoločnosťou na účel vykonávania jej činnosti, za predpokladu, že tieto fyzické osoby nie sú s činnosťou obchodnej spoločnosti nijak spojené a konali s cieľom, ktorý nesúvisí s ich obchodom, podnikaním alebo povolaním?
            
         
               2.
            
            
               Má sa článok 1 ods. 1 smernice 93/13/EHS vykladať tak, že do pôsobnosti tejto smernice patria iba zmluvy uzatvorené medzi predajcami alebo dodávateľmi a spotrebiteľmi, ktorých predmetom je predaj tovaru alebo poskytovanie služieb, alebo sa uvedená smernica vzťahuje aj na akcesorické zmluvy (zmluva o zabezpečení záväzku, alebo zmluva o ručení) k zmluve o úvere, ktorej príjemcom je obchodná spoločnosť, uzatvorené fyzickými osobami, ktoré nie sú s činnosťou uvedenej obchodnej spoločnosti nijak spojené a ktoré konali s cieľom nesúvisiacim s ich obchodom, podnikaním alebo povolaním?
            
         
      (1)  Smernica Rady 93/13/EHS z 5. apríla 1993 o nekalých podmienkach v spotrebiteľských zmluvách (Ú. v. EÚ L 95, s. 29; Mim. vyd. 015/002, s. 288).